HU
L 102/66
Az Európai Unió Hivatalos Lapja
2023.4.17.
2.
SZAKASZ A kockázatot nem jelentő áruk meghatározása és a 4/2020 határozat hatályon kívül helyezése
5. cikk Tárgy Ez a szakasz a jegyzőkönyv 5. cikke (2) bekezdésének végrehajtására vonatkozó szabályokat határozza meg a következők tekintetében: a) azon feltételek, amelyek alapján úgy tekintendő, hogy valamely, az Unión kívülről Észak-Írországba behozott áru nem kerül kereskedelmi jellegű feldolgozásra Észak-Írországban; b) azon kritériumok, amelyek alapján úgy tekintendő, hogy valamely, az Unión kívülről Észak-Írországba behozott áru esetében nem áll fenn annak kockázata, hogy azt a későbbiekben az Unióba szállítják.
6. cikk Nem kereskedelmi jellegű feldolgozás A jegyzőkönyv 5. cikke (2) bekezdése első albekezdése a) pontjának és 5. cikke (2) bekezdése harmadik albekezdésének alkalmazásában egy áru feldolgozása nem kereskedelmi jellegűnek minősül, amennyiben: a) azon személynek, aki az említett áru tekintetében szabad forgalomba bocsátásra vonatkozó vámáru-nyilatkozatot nyújt be, vagy akinek a nevében ilyen vámáru-nyilatkozatot nyújtanak be (a továbbiakban: importőr), a teljes éves árbevétele a legutóbbi teljes pénzügyi évben nem érte el a 2 000 000 GBP-t; vagy b) a feldolgozás Észak-Írországban történik, és annak kizárólagos célja: i.
élelmiszer-értékesítés valamely, egyesült királysági végső fogyasztó számára;
ii. építési tevékenység, amennyiben a feldolgozott áru az importőr vagy egy jogutódnak minősülő szervezet által Észak-Írországban épített és ott elhelyezett építmény állandó részét képezi; iii.
egészségügyi vagy ápolási szolgáltatásoknak az importőr vagy egy jogutódnak minősülő szervezet által az igénybe vevő számára történő közvetlen nyújtása Észak-Írországban; iv. az importőr vagy egy jogutódnak minősülő szervezet által végzett nem nyereségszerzési célú tevékenységek ÉszakÍrországban, amennyiben nem kerül sor a későbbiekben a feldolgozott áru értékesítésére; vagy v. takarmánynak az importőr vagy egy jogutódnak minősülő szervezet által észak-írországi helyszíneken történő végső felhasználása.
7. cikk Azon kritériumok, amelyek alapján úgy tekintendő, hogy nem áll fenn a kockázat, hogy az árut a későbbiekben az Unióba szállítják (1) Úgy tekintendő, hogy nem áll fenn a kockázat, hogy valamely árut a későbbiekben az Unióba szállítják, amennyiben e határozat 6. cikkével összhangban az áru nem tekintendő úgy, hogy kereskedelmi jellegű feldolgozásra kerül, és amennyiben: a) az Egyesült Királyság más részéből közvetlenül Észak-Írországba behozott áruk esetében: i.
az Unió közös vámtarifája szerint fizetendő vám nullával egyenlő; vagy
ii. az importőr e határozat 9–11. cikkével összhangban engedélyt kapott arra, hogy az említett árut Észak-Írországba behozza az Egyesült Királyságban található végső fogyasztók részére történő értékesítés vagy az általuk történő végső felhasználás céljából, beleértve azt is, amikor az áru a 6.
cikkel összhangban nem kereskedelmi jellegű feldolgozásra került a végső fogyasztók részére történő értékesítést vagy az általuk történő végső felhasználást megelőzően; vagy iii.
az árut csomagban küldik, és aa) az nem kereskedelmi jellegű, és magánszemély küldi egy másik, Észak-Írországban lakóhellyel rendelkező magánszemélynek; vagy